หุ้น26ต.ค.ปิดลบ 3.87 จุด
หุ้นไทยปิดช่วงบ่ายที่ระดับ 938.68 จุด ลดลง 3.87 จุด(-0.41%)มูลค่าการซื้อขาย 19,224.35 ล้านบาท
26 ต.ค. 2554

หุ้นไทยปิดช่วงบ่ายที่ระดับ 938.68 จุด ลดลง 3.87 จุด(-0.41%)มูลค่าการซื้อขาย 19,224.35 ล้านบาท 




นักวิเคราะห์ฯเผยตลาดหุ้นไทยวันนี้อ่อนตัวลงตามดาวโจนส์ ที่เมื่อคืนนี้ปรับตัวลงไปกว่า 200 จุด หลังกังวลว่าการประชุมผู้นำสหภาพยุโรปในวันนี้อาจยังไม่มีมาตรการใดออกมา ประกอบกับ กดดันจากปัญหาน้ำท่วม นักลงทุนรอติดตามว่าในช่วงวันหยุดราชการพิเศษ 27-31 ต.ค.นี้น้ำจะท่วมกรุงเทพฯมากน้อยแค่ไหน ส่วนการเคลื่อนไหวของตลาดฯในวันพรุ่งนี้คงขึ้นอยู่กับผลประชุมผู้นำสหภาพยุโรป เบื้องต้นประเมินว่าดัชนีฯจะเคลื่อนไหวในกรอบ 935-945 จุด
ตลาดหลักทรัพย์ปิดตลาดบ่ายวันนี้ที่ระดับ 938.68 จุด ลดลง 3.87 จุด(-0.41%)มูลค่าการซื้อขาย 19,224.35 ล้านบาท 
การซื้อขายหุ้นวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยดัชนีขยับขึ้นแตะจุดสูงสุดของวันที่ระดับ 945.94 จุด ส่วนดัชนีจุดต่ำสุดของวันที่ 930.30 จุด
ส่วนหลักทรัพย์เปลี่ยนแปลงวันนี้ เพิ่มขึ้น 183 หลักทรัพย์ ลดลง 246 หลักทรัพย์ และไม่เปลี่ยนแปลง 130 หลักทรัพย์
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซียไซรัส กล่าวว่า ตลาดหุ้นไทยวันนี้อ่อนตัวลงในทิศทางเดียวกับตลาดหุ้นสหรัฐฯที่เมื่อคืนนี้ดาวโจนส์ปรับตัวลงไปกว่า 200 จุด เนื่องจากนักลงทุนบางส่วนกังวลว่าการประชุมผู้นำสหภาพยุโรปซึ่งจะมีขึ้นในวันนี้ อาจยังไม่มีมาตรการการปัญหาวิกฤตหนี้ออกมาก็ได้ เพราะยังมีหลายประเด็นที่ยังตกลงกันไม่ได้
นอกจากนี้ยังถูกกดดันจากปัญหาน้ำท่วมในประเทศ ซึ่งนักลงทุนต่างรอดูสถานการณ์ในช่วงวันหยุดราชการที่จะเริ่มในวันพรุ่งนี้ ว่าน้ำจะไหลเข้าท่วมพื้นที่กรุงเทพฯมากน้อยแค่ไหน ขณะที่ตลาดหุ้นภูมิภาคส่วนใหญ่ปรับตัวขึ้นในกรอบแคบๆ
แนวโน้มการลงทุนในวันพรุ่งนี้(27 ต.ค.)นายวรุตม์ กล่าวว่า การเคลื่อนไหวของตลาดฯคงขึ้นอยู่กับผลการประชุมผู้นำสหภาพยุโรป ถ้ายังไม่มีมาตรการออกมาตลาดฯก็คงจะแกว่งตัวไซด์เวย์ไปก่อน โดยเบื้องต้นประเมินว่าดัชนีฯจะเคลื่อนไหวในกรอบ 935-945 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTTGC   มูลค่าการซื้อขาย 3,384.57 ล้านบาท ปิดที่  61.75 บาท ลดลง  0.25 บาท          PTT     มูลค่าการซื้อขาย 1,613.42 ล้านบาท ปิดที่ 293.00 บาท ลดลง  4.00 บาท          SCC     มูลค่าการซื้อขาย 1,457.87 ล้านบาท ปิดที่ 312.00 บาท เพิ่มขึ้น 6.00 บาท                    KTB     มูลค่าการซื้อขาย   857.55 ล้านบาท ปิดที่  14.40 บาท ลดลง  0.20 บาท          TOP     มูลค่าการซื้อขาย   759.07 ล้านบาท ปิดที่  54.00 บาท เพิ่มขึ้น 0.50 บาท